Momaranduhára, omba’apóva Telefuturo, La Tele ha Monumental-pe, kyre’ŷme oñembojákuri ko mbo’esyrýpe oikuaaporâvévo ñane Avañe’ê. Umi oñembojava’ekue apytépe oîvoíkuri heta oñe’êporâva Guaraníme, heñoiva’ekue okaháre ha akóinte oipurúva ñane ñe’ê teete opa oikoha rupi. Umi omoñepyrû ha omohu’âva’ekue pe mbo’esyry ha’ehína: Rodolfo López Velázquez, Rocío Pereira Da Costa, Mabel Díaz Aquino, Marcos Caballero, Wilson Cardozo, Cynthia Schaerer ha Freddy Valenzuela. Ha’ekuéra he’íkuri Guarani ha’eha peteî tembipuru oikotevêva hikuái imba’apohápe oîgui heta tapicha oñe’êva Guaranímente térâ oñe’êvéva Guaraníme. Mbo’esyry ára pahápe ATENEO DE LENGUA Y CULTURA GUARANI ome’êkuri kuatia’atâ chupekuéra.